b'\n_START_ARTICLE_\nKotacu\n_START_PARAGRAPH_\nKotacu (jap. \xe7\x82\xac\xe7\x87\xb5\xc2\xa0= kotatsu) \xe2\x80\x93 \xc5\xbeemas stalas, su anklode u\xc5\xbedengtais kra\xc5\xa1tais, viduje turintis \xc5\xa1ilumos \xc5\xa1altin\xc4\xaf; tradicinis japoni\xc5\xa1kas baldas. Jis naudojamas kaip \xc5\xa1ildytuvas, prie kurio gali s\xc4\x97d\xc4\x97ti vienas ar keli \xc5\xbemon\xc4\x97s, suki\xc5\xa1\xc4\x99 kojas \xc4\xaf stalo vid\xc5\xb3 ir apsikloj\xc4\x99 kra\xc5\xa1tus anklode, kad viduje i\xc5\xa1likt\xc5\xb3 \xc5\xa1iltas oras.\n_START_SECTION_\nIstorija\n_START_PARAGRAPH_\nManoma, kad kotacu atsirado XIV a. Jie buvo statomi vir\xc5\xa1 talpos arba specialios grindyse esan\xc4\x8dios ertm\xc4\x97s su rusenan\xc4\x8diomis \xc5\xbearijomis. Siekiant i\xc5\xa1laikyti \xc5\xa1ilum\xc4\x85, stalo kra\xc5\xa1tai buvo u\xc5\xbedengiami specialiu u\xc5\xbeklotu. Po Antro pasaulinio karo vietoje \xc5\xbearij\xc5\xb3 prad\xc4\x97tas naudoti elektrinis kaitinimo elementras, \xc4\xaftaisytas pa\xc4\x8diame stale.\n_START_SECTION_\nNaudojimas\n_START_PARAGRAPH_\nKotatsu naudojamas ir kaip \xc5\xa1ildytuvas, ir kaip stalas. Neretai tai pagrindinis stalas namuose, \xc4\xaf kurio vid\xc5\xb3 suki\xc5\xa1\xc4\x99 kojas s\xc4\x97di \xc5\xa1eimos nariai \xc5\xbei\xc5\xabr\xc4\x97dami televizori\xc5\xb3, valgydami, kalb\xc4\x97damiesi ir pan. \xc5\xa0ie stalai populiar\xc5\xabs Japonijoje d\xc4\x97l ma\xc5\xbeai paplitusio centrinio \xc5\xa1ildymo ir prasto nam\xc5\xb3 ap\xc5\xa1iltinimo, d\xc4\x97l ko \xc5\xbeiemos metu viduje b\xc5\xabna pakankamai v\xc4\x97su. Kotatsu yra vienas i\xc5\xa1 daugelio \xc5\xa1alyje naudojam\xc5\xb3 \xc5\xa1ildymo prietais\xc5\xb3, kuriais siekiama ne su\xc5\xa1ildyti visus namus, bet tik tam tikras jo vietas tam tikru metu._NEWLINE_Vasaros metu, kada \xc5\xa1ildymas nereikalingas, nuo kra\xc5\xa1t\xc5\xb3 antklod\xc4\x97s gali b\xc5\xabti nuimamos ir kotatsu naudojamas kaip \xc4\xafprastas stalas.\n_START_SECTION_\nPana\xc5\xa1\xc5\xabs baldai\n_START_PARAGRAPH_\nIrane yra naudojamas pana\xc5\xa1us stalas, vadinamas korsi. Tad\xc5\xbeikistane ir Afganistane taip pat yra pana\xc5\xa1us tradicinis baldas sandali.'